SpaceX Crew-11

SpaceX Crew-11 bija ASV uzņēmuma SpaceX kosmosa kuģa Crew Dragon lidojums.
To orbītā palaida 2025. gada 1. augustā NASA uzdevumā Commercial Crew Development programmā. 2.augustā kosmosa kuģis saslēdzās ar Starptautisko kosmosa staciju. Viena apkalpes locekļa veselības problēmu dēļ kosmosa kuģis uz Zemes atgriezās 2026. gada 15. janvārī, mēnesi agrāk nekā bija plānots.

Crew-11 tika izmantots kosmosa kuģa nolaižamais aparāts Endeavour (C206), kas kosmosā bija lidojis piecas reizes. Nesējraķetei izmantota pirmā pakāpe (sērijas numurs В1094), kas bija izmantota jau divas reizes.

 Apkalpe 
Crew-11 apkalpe augšupceļā un lejupceļā:
Kosmonauts PozīcijaLidojums pēc skaitaValsts, organizācija Zena Kārdmena ↑↓ Komandieris 1. , NASA Maikls Finks ↑↓ Pilots 4. , NASA Kimija Jui ↑↓ Misijas speciālists 2. , JAXA Oļegs Platonovs ↑↓ Misijas speciālists 1. , Roskosmos

Rezerves apkalpe:
 Sofija Adeno, misijas speciālists, EKA, 
 Oļegs Artemjevs, misijas speciālists, Roskosmos, 

 Lidojuma gaita 
 Starts un stacijas sasniegšana 
SpaceX Crew-11 tika palaists  15:43:42 UTC ar nesējraķeti Falcon 9 Block 5 no Kenedija Kosmosa centra starta laukuma LC-39A.
Pēc derīgās kravas atdalīšanas raķetes pirmā pakāpe nolaidās LZ-1 laukumā Kanaveralas zemesragā.

2. augustā 06:26:56 UTC Endeavour automātiskā režīmā saslēdzās ar SKS pie Harmony modulim augšpusē pievienotā adaptera PMA-3 saslēgšanās mezgla IDA-3.

 Medicīniskas problēmas 
7. janvārī tika atcelta 8. janvārī paredzētā iziešana kosmosā (tajā piedalītos Finks un Kārdmena), jo viens no Crew-11 apkalpes locekļiem cieta no neidentificētas "nopietnas veselības problēmas". Kimija Jui lūdza zemes vadības centru organizēt "PMK" (privātu medicīnas konferenci), iespējams, viena no viņa apkalpes biedriem vārdā. 8. janvārī NASA vadītājs Džēreds Aizekmens rīkoja preses konferenci, lai paziņotu, ka Crew-11 atgriezīsies uz Zemi agrāk par plānoto nolaišanos februāra beigās. Tika ziņots, ka "apkalpe nekavējoties nāca kolēģim palīgā" un apkalpes loceklis "tagad ir stabilā stāvoklī". Viena no NASA pieejamajām iespējām ir tā saucamā "ārkārtas nolaišanās", kuras gadījumā apkalpe atgriežas uz Zemi dažu stundu laikā. Tā vietā NASA izvēlējās mazāk radikālu risinājumu — "kontrolētu medicīnisko evakuāciju", kas ļāva veikt parastos sagatavošanās darbus atgriešanai tuvāko dienu laikā. NASA nesniedza informāciju, kurai personai radās veselības problēmas.

2026. gada 25. februāra paziņojumā Finks atklāja, ka viņam bija medicīniska problēma. Viņš sacīja, ka šī problēma prasīja tūlītēju apkalpes biedru uzmanību, un, pateicoties viņu rīcībai NASA lidojumu ārstu vadībā, viņa stāvoklis ātri stabilizējās. Viņš sacīja, ka lēmums atgriezties mājās agrāk tika pieņemts, lai varētu izmantot modernas medicīniskās attēlveidošanas metodes, kas nebija pieejamas kosmosa stacijā. Pēc nolaišanās Finku ārstēja Skripsas memoriālajā slimnīcā La Džolā. Viņš sacīja, ka tagad  jūtas ļoti labi.

 Nolaišanās 
14. janvārī 22:20 UTC kosmosa kuģis atvienojās no stacijas. 15. janvārī 07:51 UTC Crew Dragon veica dzinēju iedarbināšanu 13 minūtes, lai samazinātu orbītas augstumu. 08:05 UTC tika atdalīts servisa modulis. Nolaižamais aparāts iegāja atmosfēras blīvajos slāņos, un 08:41:36 UTC tas nolaidās Klusajā okeānā, Sandjego tuvumā. Lidojuma ilgums bija 166 dienas 16 stundas 57 minūtes.

 Atsauces 

 Ārējās saites 

 NASA’s SpaceX Crew-11 NASA
 NASA's SpaceX Crew-11 Mission NASA blog
 Crew-11 Mission SpaceX
 Crew Dragon Gunter Dirk Krebs

Kategorija:Dragon kosmosa kuģis